钦定古今图书集成/明伦汇编/闺媛典/第298卷 > 皇清三十一 > 阎日霁继室王氏〈妇王氏附〉
## 钦定古今图书集成/明伦汇编/闺媛典/第298卷 > 皇清三十一 > 阎日霁继室王氏〈妇王氏附〉

按《曹县志》：王氏，庠生阎日霁继室。十六归阎，未三载夫亡。祖母老，一女在抱，前子锡朋尚幼，抚之无异己出。及锡朋成立，遭家多难，祖母病故，锡朋亦死。女适王，夫妻俱丧，形单影孤。同孀媳王氏共抚孤孙，织纴度日，教孙列黉序。康熙七年考终。前后历艰难五十馀载。